CURS DE SALES BLANQUES HOSPITALÀRIES
Coordinació Professions Sanitàries, antic IES
Control d'entrada: cada dia a l'inici del curs, fins a 10 minuts desprès de l'inici.
Control de sortida: cada dia al final del curs.
El Pla de formació integral en Seguretat dels Pacients del Departament de Salut inclou formació específica per a diferents temes prioritaris en seguretat.
En aquesta ocasió, i amb l'objectiu de garantir la seguretat dels pacients des de la vessant de les sales blanques hospitalàries (per exemple el bloc quirúrgic, la unitat de cures intensives, la unitat de cremats, d'immunodeprimits, etc.), es vol difondre el coneixement i les recomanacions, principalment envers les característiques constructives, la climatització, la posada en marxa, el manteniment, la descontaminació, la neteja i els controls periòdics de les instal·lacions de les àrees de risc.
Hi han diferents paràmetres que permeten considerar una sala com a blanca o neta, però el factor fonamental és el nivell d'asèpsia.
La resta de paràmetres no caracteritzen la sala per si mateixa: temperatura, humitat, nivell acústic, etc., però el que sí que la caracteritza és el nivell d'exigència per assolir i mantenir els valors de consigna per a aquests paràmetres.
Dit d'una altra manera, si s'ha estipulat que la temperatura de confort per a una habitació d'hospitalització a l'estiu és de 24 °C i a l'hivern és de 22 °C, pot variar més o menys 1 °C, però en una sala blanca el valor de consigna és independent de les condicions exteriors, la tolerància és molt més baixa i això implica una complexitat molt més gran de les instal·lacions.
Per tant, els valors de consigna per a una sala blanca s'han de mantenir independentment de la variació de les condicions exteriors i de l'activitat que s'hi desenvolupi en cada moment.
A més, el paràmetres que cal controlar són molts més que els de qualsevol altra sala:
Aquest últim paràmetre (nombre i dimensions de les partícules en suspensió) és precisament el que diferencia i defineix les sales blanques.
La norma UNEEN ISO 14644 defineix sala neta com a: "Local on es controla la concentració de les partícules de l'aire, i que es construeix i s'utilitza de manera que el nombre de partícules introduïdes o generades i existents a l'interior sigui com més baix possible i on, a més, es poden controlar altres paràmetres importants com la temperatura, la humitat i la pressió."
Un altre concepte important que defineix aquesta norma i que és molt interessant per als centres sanitaris és el de zona neta.
La definició és exactament la mateixa que la de sala neta, però es canvia la paraula local per espai.
Això s'aplica als hospitals, ja que no només poden tenir sales d'operacions com a sales netes, sinó també blocs quirúrgics com a zones netes.
La classificació de sales netes de la norma UNE-EN ISO 14644 és un compendi de la classificació nord-americana tradicional (classe 10.000, classe 100, etc.) i la utilitzada a Europa per la DIN.
Es important que els professionals dels centres sanitaris, coneguin les característiques d'aquestes sales.
Tenir coneixement conceptual d'una Sala Blanca.
Integració dels coneixements adquirits per adequar la conducta al nivell d'asèpsia exigit.
Servei de Promoció de la Qualitat i Bioètica
Direcció General d'Ordenació Professional i Regulació Sanitària